《次韵奉酬元渤见过奕棋小饮及观馆阁题名之作》
宋代·刘一止

珠玉当年咳唾成，元刘何自敢齐名。梦回云海西昆逮，春到江村北渚明。

谁为少陵偿酒债，更怜侯喜得诗声。杯中贤圣君休问，局上光阴我独惊。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。